[{"text_idx": "#000012", "text": "Llesiant oedd y brif flaenoriaeth; cyn y gallen nhw hyd yn oed meddwl am setlo i drefn newydd, roedd yn rhaid iddyn nhw sicrhau bod cyfranogwyr yn ymdopi gorau ag y gallent gyda\u2019r newidiadau syfrdanol i fywydau pawb. Maen nhw wedi cynnal sesiynau llesiant ar-lein drwy wasanaethau negeseua fideo fel Zoom; gwneud pethau fel dysgu cyfranogwyr i ddefnyddio \u2018potel problemau\u2019, lle rydych yn nodi eich pryderon ar bapur a\u2019u rhoi nhw mewn \u2018potel problemau\u2019 i\u2019w cadw\u2019n ddiogel."}, {"text_idx": "#000013", "text": "Maen nhw hefyd wedi dysgu sut i wneud bocsys cysur, sef fel mae\u2019r enw\u2019n ei awgrymu, bocsys lle gall cyfranogwyr gadw pethau sydd o gysur iddyn nhw. Dangosodd Brett gynnwys ei focs, oedd yn cynnwys ffyn gwrido (glowsticks) a llechen gyda rhai gemau arni roedd e\u2019n eu mwynhau. Mae\u2019n ddull sy\u2019n ceisio teilwra strategaethau dysgu ac ymdopi i anghenion penodol pobl, gan weithio gyda chyfranogwyr a\u2019u gofalwyr. Maen nhw hefyd yn mynd i gynnal dosbarthiadau glendid a sut i gadw pellter yn effeithiol, gan helpu i sicrhau bod eu cyfranogwyr yn cadw\u2019n ddiogel. Ac wrth gwrs, ble fyddai\u2019r cyfnod clo heb wersi ymarfer corff ar-lein."}, {"text_idx": "#000015", "text": "Defnyddio\u2019r digidol i ddysgu mwy"}, {"text_idx": "#000017", "text": "Maen nhw wedi llwyddo i wneud y dulliau digidol yn addas i bobl o bob oed. Mae Jennifer yn ei 70au, ond mae hi wedi bod yn mwynhau gweithgareddau\u2019r Innovate Trust. Er ei bod yn gweld eisiau sesiynau bingo y byddai\u2019n eu mwynhau pan allai fynd i\u2019r adeilad ei hun, mae hi wedi mwynhau\u2019r cyfle i gadw\u2019n brysur yn ystod y cyfnod clo \u2013 \u2018Dwi\u2019n hapus\u2019 dywedodd, \u2018yn gwneud hyn a\u2019r llall, yn trio gwneud y pethau y mae Arwen (yn Innovate) eisiau i fi wneud. Dwi\u2019n ymdopi. Mae\u2019n dda, ond maen nhw i gyd yn dda.\u2019"}, {"text_idx": "#000018", "text": "Mae Alex pen arall i\u2019r calendr pen-blwydd ond yn cael pleser tebyg. Yn chwaraewr gemau cyfrifiadurol brwd, mae wedi bod yn cymryd rhan mewn grwpiau gemau ar Zoom gyda chwaraewyr eraill. Bu Emma yn Innovate yn siarad a\u0302\u2019i fam, a oedd yn poeni am yr holl amser sba\u0302r yn ystod y cyfnod clo."}, {"text_idx": "#000019", "text": "Eglurodd Emma \u2018gyda\u2019r cyfnod clo, does dim rheswm i beidio a\u0302 threulio oriau yn chwarae gemau cyfrifiadurol, ond ry\u2019ch chi hyd yn oed yn fwy ynysig oherwydd eich bod chi ar eich pen eich hun. Feddyliais i \u201coni fyddai\u2019n llesol cael grw\u0302p cymdeithasol sy\u2019n siarad am eu diddordebau o leiaf \u2013 mae\u2019n bwysig cael platfform i bobl sy\u2019n rhannu\u2019r un diddordebau \u2013 dyna sut ry\u2019ch chi\u2019n gwneud ffrindiau\u201d."}, {"text_idx": "#000022", "text": "Mae hefyd wedi cael cymorth i ddod o hyd i lwybrau newydd i ddatblygu ei ddiddordebau \u2013 ag yntau\u2019n ffan mawr o gerddoriaeth heavy metal \u2013 cofrestrodd ar gyfer y cynllun Gig Buddies cyn i\u2019r Coronafeirws daro\u2019r DU, ond ers bod yn sownd yn y ty\u0302, mae wedi achub ar y cyfle i ddysgu i chwarae\u2019r gita\u0302r drwy wersi ar-lein. Mae e wedi meistroli\u2019n barod sut i chwarae\u2019r clasur roc \u2018Ace of Spades\u2019 gan Moto\u0308rhead, ac efallai y bydd yn cynnal ei gigs ei hun ar o\u0302l i hyn ddod i ben."}, {"text_idx": "#000024", "text": "Gallwch gael mwy o wybodaeth am y Gronfa Cynhwysiant Gweithredol fan hyn. Mae mudiadau sydd eisoes ar y Rhestr o Fuddiolwyr Cymeradwy yn gymwys i wneud cais am rownd Covid-19 arbennig i helpu yn y frwydr yn erbyn y coronafeirws \u2013 gyda phroses ymgeisio fyrrach sydd wedi\u2019i symleiddio."}, {"text_idx": "#000031", "text": "Ymunwch a\u0302 ni ar y cyfryngau cymdeithasol"}]